Predkladacia správa

Materiál sa predkladá v zmysle uznesenia vlády SR č. 738 z 15. augusta 2001 k návrhu rozvojového programu externej integračnej komunikačnej stratégie SR v členských krajinách Európskej únie, v ktorom vláda SR súhlasila s použitím finančných prostriedkov Fondu národného majetku SR v roku 2002 na rozvojový program externej integračnej komunikačnej stratégie SR v sume 40 mil. Sk. 

Ministerstvo zahraničných vecí SR má záujem použiť finančné prostriedky pre rozvojový program externej integračnej komunikačnej stratégie SR v členských krajinách Európskej únie aj v roku 2003, keďže v tomto čase bude v národných parlamentoch členských krajín únie prebiehať ratifikačný proces prístupového dokumentu nových členov. Keďže bod B.1. uznesenia vlády SR č. 738 z 15. augusta 2001 obmedzuje použitie finančných prostriedkov len na rok 2002, navrhujeme zmeniť uvedený bod daného uznesenia.